
REFERAT

privind modificarea Hotărârii Consiliului Local 250/11.11.2003 referitoare la înregistrarea vehiculelor care circulă ocazional pe drumurile publice, pentru care nu există obligativitatea înmatriculării
Având în vedere modificările survenite în legislaţia privind înregistrarea vehiculelor nesupuse înmatriculării prin republicarea Ordonanţei de Urgentă a Guvernului nr.195/2002 actualizată şi apariţia Ordinului 1501/13.11.2006, este necesară modificarea Hotărârii Consiliului Local 250/11.11.2003 privind înregistrarea vehiculelor care circulă ocazional pe drumurile publice, pentru care nu există obligativitatea înmatriculării.
Având în vedere modificarea art. 14 şi 15 din Ordonanţa de Urgentă a Guvernului nr. 195/2002 actualizată, privind circulaţia pe drumurile publice care menţionează următoarele:

“Art. 14

(1) Tramvaiele, troleibuzele, mopedele, maşinile şi utilajele autopropulsate utilizate în lucrări de construcţii, agricole, forestiere, tractoarele care nu se supun înmatriculării, precum si vehiculele cu tracţiune animală se înregistrează de consiliile locale, care ţin şi evidenţa acestora.
Art. 15

(3) Pentru vehiculele prevăzute la art. 13 alin. (2) şi art. 14 alin. (1), autoritatea care le înregistrează eliberează proprietarilor acestora certificate şi plăcuţe cu numere de înregistrare, conform categoriei sau subcategoriei din care fac parte vehiculele respective.”

Având în vedere apariţia Ordinului nr. 1501/2006, privind procedura înmatriculării, înregistrării, radierii şi eliberarea autorizaţiei de circulaţie provizorie sau pentru probe a vehiculelor care menţionează următoarele:
“Art.23

(1) Se înregistrează de către consiliile locale numai mopedele, tractoarele care nu se supun înmatriculării, maşinile şi utilajele autopropulsate utilizate în lucrări de construcţii, agricole, forestiere, care păstrează caracteristicile de bază ale unui tractor, şi troleibuzele omologate, potrivit legii, de către Regia Autonomă “Registrul Auto Român”, precum şi tramvaiele, maşinile şi utilajele autopropulsate utilizate în lucrări de construcţii, agricole, forestiere, care nu păstrează caracteristicile de bază ale unui tractor, şi vehiculele cu tracţiune animală”
(2) Înregistrarea vehiculelor în condiţiile prevăzute la alin. (1) se realizează de către consiliile locale pe a căror rază teritorială îşi au domiciliul, reşedinţa ori sediul proprietarii vehiculelor respective.
(6) Odată cu înregistrarea vehiculelor, autorităţile competente trebuie să elibereze un certificat de înregistrare, precum şi plăcuţe cu număr unic de înregistrare.”

Având în vedere cele menţionate mai sus, propunem modificarea Hotărârii  Consiliului Local 250/11.11.2003, privind înregistrarea vehiculelor nesupuse înmatriculării după cum urmează:
“Art. 1

Tramvaiele, troleibuzele, mopedele, maşinile şi utilajele autopropulsate utilizate în lucrări de construcţii, agricole, forestiere, tractoarele care nu se supun înmatriculării, precum si vehiculele cu tracţiune animală, ale căror proprietari au domiciliul stabil sau sediul în Municipiul Timişoara, se înregistrează la Primăria Municipiului Timişoara.”
Având în vedere înfiinţarea Direcţiei Drumuri şi Transporturi din cadrul Primăriei Municipiului Timişoara, art. 2 şi art. 3 se modifică după cum urmează:

“Art. 2 

Înregistrarea şi radierea vehiculelor menţionate la art. 1 se face de către Biroul Transport din cadrul Serviciului Reglementări Transporturi Urbane al Direcţiei Drumuri şi Transporturi din cadrul Primăriei Municipiului Timişoara, care ţine evidenţa vehiculelor supuse înregistrării.
Art. 3 

La data înregistrării vehiculului Biroul Transport eliberează un certificat de înregistrare, două plăcuţe cu număr unic de înregistrare pentru tramvaie, troleibuze, maşini şi utilaje autopropulsate utilizate în lucrări de construcţii, agricole, forestiere, tractoare care nu se supun înmatriculării, precum si vehiculele cu tracţiune animală şi o plăcuţă pentru mopede."
Având în vedere prevederile legii prin care consiliile locale îşi stabilesc reguli proprii de procedură privind înregistrarea şi radierea vehiculelor, art. 4 şi art.5 se modifică după cum urmează:
“Art. 4

Înregistrarea vehiculelor prevăzute la art. 1 se face pe baza următoarelor documente:

· actul de proprietate a vehiculului, în original şi copie (factura, contract de vânzare-cumpărare). În cazul vehiculelor cu tracţiune animală, în lipsa actului de proprietate deţinătorul va da o declaraţie pe propria răspundere din care să rezulte că vehiculul cu tracţiune animală ce face obiectul înregistrării face parte din patrimoniul propriu şi precizarea titlului în temeiul căruia a fost dobândit;
· dovada efectuării inspecţiei tehnice potrivit legii, excepţie făcând vehiculele cu tracţiune animală. Inspecţia tehnică periodică se va efectua la staţia ITP din cadrul Regiei Autonome de Transport Timişoara. În cazul mopedelor se va obţine carte de identitate cu folie de securizare eliberată de Regia Autonomă "Registrul Auto Român";  
· cerere de înregistrare a vehiculului;
· actul de identitate al solicitantului, în original şi copie, în cazul persoanelor fizice sau certificatul de înmatriculare de la Registrul Comerţului în cazul persoanelor juridice, în original şi copie;
· act justificativ din care să rezulte sarcina maximă autorizată, serie motor, serie şasiu, culoare, precum si numărul de inventar al vehiculului;
· dovada de plată a contravalorii certificatului de înregistrare, precum şi a plăcuţelor cu numerele de înregistrare, 55 lei/vehicul;
· certificat de atestare fiscală a plăţii impozitelor şi taxelor prevăzute de lege către bugetul local;
Plăcuţele cu numărul de înregistrare şi certificatul de înregistrare se eliberează personal solicitantului sau persoanei împuternicite de solicitant.
Art. 5
Radierea vehiculelor menţionate la art.1 se va face pe baza următoarelor documente:
· cererea de radiere a solicitantului;

· actul de identitate al solicitantului, în original şi copie, în cazul persoanelor fizice sau certificatul de înmatriculare de la Registrul Comerţului în cazul persoanelor juridice, în original şi copie;

· actul de proprietate al vehiculului, în original şi copie;
· certificatul de înregistrare;
La radiere, proprietarul vehiculului va preda Biroului Transport din cadrul Serviciului Reglementări Transporturi Urbane al Direcţiei Drumuri şi Transporturi din cadrul Primăriei Municipiului Timişoara plăcuţele cu numărul de înregistrare şi certificatul de înregistrare iar pe certificatul de înregistrare, la rubrica “Observaţii” se va trece persoana sau societatea spre care a fost înstrăinat vehiculul şi data radierii acestuia.

Radierea se va face la schimbarea proprietarului, la scoaterea din circulaţie a vehiculului sau în cazul furtului vehiculului.
În termen de 30 de zile de la data schimbării proprietarului, vechiul  proprietar are obligaţia de a radia vehiculul respectiv, iar noul proprietar are obligaţia ca în acelaşi termen să înregistreze vehiculul respectiv.
Nerespectarea acestei prevederi se sancţionează cu amendă contravenţională de la 500 lei la 1000 lei pentru persoane fizice, respectiv de la 1000 lei la 2000 lei pentru persoane juridice.”

Având în vedere noile reglementări apărute în domeniul transportului public local de călători, art. 37 din legea 92/2007, privind serviciile de transport public local, articolul 7 din HCL 250/11.11.2003 nu mai corespunde legislaţiei în vigoare.

REFERAT

Având în vedere aparitia Ordonantei de Urgenta a Guvernului nr.195/2002 conform careia

administratia publica locala are obligatia înregistrarii vehiculelor care circula ocazional pe drumurile

publice pentru care nu exista obligativitatea înmatricularii;

Având în vedere Ordonanta de Urgenta a Guvernului nr. 195/2002, privind circulatia pe

drumurile publice care mentioneaza urmatoarele:

“Art. 14

Tramvaiele, troleibuzele, precum si vehiculele care, datorita destinatiei lor, nu circula în mod

obisnuit pe drumurile publice se înregistreaza de consiliile locale în conditiile stabilite de regulament.”

Având în vedere Regulamentul de aplicare a Ordonantei de Urgenta a Guvernului nr.

195/2002, privind circulatia pe drumurile publice care mentioneaza urmatoarele:

“Art. 41

(1) Tramvaiele, troleibuzele, masinile autopropulsate pentru lucrari, masinile agricole sau

forestiere, vehiculele cu tractiune animala precum si cele pentru care nu exista obligatia înmatricularii

se înregistreaza la consiliile locale, potrivit reglementarilor emise de acestea.

(2) O data cu înregistrarea vehiculelor prevazute la alin.(1) se emite certificatul si se

atribuie un numar de înregistrare compus din denumirea localitatii sau abrevierea denumirii localitatii

si un numar de ordine.

(3) Consiliile locale stabile sc traseele de circulatie ale vehiculelor prevazute la alin.(1). ”

Având în vedere cele mentionate mai sus, propunem emiterea unei Hotarârii a Consiliului

Local, privind înregistrarea vehiculelor care circula ocazional pe drumurile publice pentru care nu

exista obligativitatea înmatricularii.

